Istočasno kot vrhunec njegove kariere v angleškem biljardu je prišel tudi višek njegove kariere v snookerju. Davis je namreč gojil veliko zanimanje za ta biljardni šport, ki tedaj ni bil tako priljubljen kot angleški biljard. Leta 1927 je tako pomagal prirediti prvo Svetovno prvenstvo v snookerju v zgodovini in ga nato tudi osvojil, v finalu je premagal Toma Dennisa z izidom 20-10, za kar je pobral denarno nagrado 6 funtov in 10 šilingov. Svetovno prvenstvo je odtlej brez vsakršne odmevnosti potekalo vsako leto in Davis je osvajil vsa prvenstva od leta 1927 do leta 1940. V športu snookerja se je tedaj vse bolj uveljavljal Joejev mlajši brat Fred, ki je kasneje trikrat osvojil Svetovno prvenstvo. Joe in Fred sta se tudi pomerila v finalu Svetovnega prvenstva 1940, boljši je bil Joe, ki je slavil s tesnim izidom 37-36.